Diari Oficial de la Generalitat Valenciana


Sumari del DOGV 3415, del 19-01-1999 (1999/66)

Informació pública de les bases de la convocatòria per a la provisió d'una plaça d'assessor jurídic.
----------------------------------------------------------------------------------------------------

### Dades del document

Número de DOGV
:   3415

Data del DOGV
:   19-01-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/66


Data del document
:   06-12-1998

Organisme emissor
:   Ajuntament de Bétera

Tipus de document
:   Convocatòria

Descriptors 

:   * Bétera
    * concurs administratiu
    * administració local
    * professió jurídica

Informació pública de les bases de la convocatòria per a la provisió d'una plaça d'assessor jurídic. [1999/S66]
  
L'Ajuntament ple en sessió extraordinària celebrada el dia 4 de desembre de 1998, fent ús de les atribucions, ha resolt l'aprovació de les bases següents:
  
Primera. Objecte de la convocatòria
  
És objecte d'aquest convocatòria la provisió, mitjançant concurs lliure, d'una plaça d'assessor jurídic d'aquesta Corporació municipal, inclosa dins de l'escala d'administració especial, subescala tècnica, classe tècnic superior, grup A, dotada amb les retribucions bàsiques corresponents, amb el nivell 24 de complement de destí, complement específic 1.999.158 pessetes i altres retribucions complementàries legalment establides.
  
Segona. Condicions dels aspirants
  
Per a prendre part en el concurs caldrà:
  
a) Posseir la nacionalitat espanyola o, d'acord amb allò establit en la Llei 17/1993, de 23 de desembre, sobre l'accés a determinats sectors de la funció pública dels nacionals dels altres membres de la Unió Europea, tindre la nacionalitat d'un país membre de la Unió Europea o la de qualsevol d'aquells estats als que, en virtut de tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors en els termes en què aquesta es trobe definida en el seu tractat constitutiu.
  
b) Tindre complits els 18 anys, i no excedir de 55 anys.
  
c) Estar en possessió del títol de llicenciat en Dret.
  
d) No patir cap malaltia o defecte físic que impedesca l'exercici de les funcions del lloc de treball.
  
e) No haver estat separat, mitjançant expedient disciplinari, del servei a l'Estat, a les comunitats autònomes o a les entitats locals, ni trobar-se inhabilitat per a l'exercici de funcions públiques.
  
f) No trobar-se sotmés en cap de les causes d'incapacitat assenyalades en la Llei corresponent.
  
Tots aquests requisits s'hauran de complir l'últim dia del termini de presentació de sol·licituds.
  
De conformitat amb allò establit en l'article 38.3 de la Llei 13/1982, de 7 d'abril, seran admesos els minusvàlids en igualtat de condicions que els altres aspirants.
  
Tercera. Sistemes de selecció
  
El sistema de selecció basat en els principis d'igualtat, mèrit, capacitat i publicitat, serà el concurs, de conformitat amb la normativa vigent sobre la Funció Pública Local.
  
Quarta. Presentació de sol·licituds
  
Les sol·licituds per a prendre part en el concurs, i en les quals els aspirants hauran de manifestar que reuneixen totes i cadascuna de les condicions exigides en la base segona, es dirigiran a la Presidència d'aquesta Corporació, i es presentaran dins del termini de 20 dies hàbils, comptadors a partir de l'endemà en què aparega en el Boletín Oficial del Estado l'extracte d'aquesta convocatòria.
  
Amb la sol·licitud s'acompanyaran els documents acreditatius dels mèrits que s'al·leguen i que hagen de servir de base per a l'aplicació de la taula de mèrits d'aquest concurs.
  
Les sol·licituds i la documentació també podran presentar-se en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Com a drets per a participar en el concurs, l'aspirant satisfarà la quantitat de 3.000 pessetes al presentar la sol·licitud, que seran tornades sols en el supòsit que no foren admesos per falta d'algun dels requisits exigits en la convocatòria.
  
Cinquena. Admissió d'aspirants
  
Finalitzat el termini de presentació de sol·licituds, i si alguna d'aquestes té algun defecte, es requerirà l'interessat perquè en el termini de 10 dies procedesca a esmenar-ho, amb l'advertiment que en cas contrari s'arxivarà la seua instància sense més tràmit.
  
Tot seguit la Presidència de la Corporació aprovarà, en el termini màxim d'un mes, la llista provisional d'admesos i exclosos, que es farà pública en el Boletín Oficial de la Provincia i també en el tauler d'edictes de la Corporació, i es concedirà un termini de 15 dies hàbils a efectes de reclamacions, que seran resoltes, si s'escau, per resolució de la Presidència en la qual s'aprovarà la llista definitiva, que igualment serà publicada en la forma indicada.
  
Contra la resolució aprovatòria de les llistes d'admesos i exclosos, podran els interessats interposar recurs contenciós administratiu, en el termini de dos mesos comptadors des de la publicació de la resolució en el Butlletí Oficial de la Província.
  
Sisena. Tribunal qualificador
  
El Tribunal qualificador dels mèrits dels aspirants del concurs que es convoca estarà constituït:
  
President: l'alcalde o membre de la Corporació en qui delegue.
  
Vocals: un representant del professorat oficial, nomenat pel director general de la Funció Pública, de la Conselleria de Presidència.
  
Un representant de l'administració del Govern Valencià nomenat per la Direcció General d'Interior, Àrea d'Administració Local de la Conselleria de Presidència.
  
Un funcionari municipal amb la categoria d'assessor jurídic, nomenat per l'alcalde, d'algun municipi de la província.
  
Un representant designat pel sindicat amb major representació en l'Ajuntament, amb categoria de lletrat.
  
L'oficial major de l'Ajuntament.
  
Secretari: el de la Corporació o funcionari en qui delegue, amb veu i vot.
  
La designació dels membres del Tribunal qualificador inclourà la dels respectius suplents i la composició serà predominantment tècnica, i els vocals i els seus suplents hauran de posseir la titulació o especialització igual o superior a l'exigida per a l'accés al lloc de treball que es convoca.
  
Els nomenaments dels membres del Tribunal es publicaran en la forma indicada per a la llista d'admesos.
  
El Tribunal no podrà constituir-se ni actuar sense l'assistència de més de la meitat dels seus membres titulars o suplents.
  
Les actuacions del Tribunal poden ser impugnades en recurs ordinari davant l'Alcaldia-Presidència, en el termini d'un mes comptador des que aquestes es feren públiques, d'acord amb l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per a la resolució del recurs ordinari, l'Alcaldia-Presidència sol·licitarà un informe al Tribunal que, si s'escau, es tornarà a constituir a tals efectes. L'informe vincularà l'òrgan que ha de resoldre el recurs, quan presente l'alteració de la proposta de nomenament.
  
Als efectes del que disposa l'annex IV del Reial Decret 236/1988, de 4 de març, i posterior actualització de les quanties que figuren en aquest acordada mitjançant Resolució de 22 de març de 1993, de les Subsecretaries d'Economia i Hisenda i Administracions Públiques, el tribunal que actua en aquesta prova selectiva tindrà la categoria primera de les recollides en aquell, tant pel que fa a les assistències dels membres del Tribunal com dels seus assessors i col·laboradors.
  
Setena. Desenvolupament del concurs
  
El Tribunal es constituirà i farà l'oportuna selecció d'entre els aspirants admesos a la plaça, d'acord amb el barem de mèrits que s'assenyala en la següent base i també amb la documentació presentada a l'efecte pels interessats.
  
Les qualificacions de l'entrevista i d'altres mèrits, s'adoptaran sumant les puntuacions atorgades pels distints membres del tribunal i dividint el total pel nombre d'assistents, el quocient serà la qualificació definitiva atorgada en cada apartat dels indicats.
  
Vuitena. Barem de mèrits
  
En el concurs es tindran en compte els mèrits específics descrits en el barem següent:
  
Els mèrits al·legats pels concursants seran acreditats documentalment mitjançant les pertinents certificacions, justificants o qualsevol altre mitjà de prova, bé mitjançant entrega de l'original o de la fotocòpia compulsada del document, sense perjudici que, als efectes indicats, puguen aconseguir-se dels interessats els aclariments o, si s'escau, la documentació addicional que s'estime necessària.
  
Pel que fa al mèrit quart (especialització), aquesta s'acreditarà mitjançant l'aportació de sentències en les quals figure l'aspirant com a lletrat director d'alguna de les parts intervinents en el procediment al qual aquesta es referesca, a raó de 0,10 punts per sentència.
  
El Tribunal convocarà els aspirants a l'entrevista, mitjançant escrit individual, que se'ls notificarà en el domicili assenyalat en la sol·licitud.
  
La qualificació final del concurs serà el resultat de la suma de les puntuacions atorgades pel Tribunal a cada mèrit considerat.
  
La puntuació mínima exigida als aspirants, perquè puguen figurar en la proposta del Tribunal, serà de 5 punts.
  
Novena. Proposta de nomenament
  
Finalitzada la qualificació dels aspirants, el Tribunal publicarà la relació de puntuacions obtinguda per cadascun d'aquells, en el tauler d'edictes de la Corporació; i formularà proposta a favor de l'aspirant que haja obtingut la major puntuació, que elevarà a la Presidència de la Corporació, perquè formule la corresponent proposta de nomenament.
  
Deu. Presentació de documents
  
L'aspirant proposat presentarà en la Secretaria General de la Corporació, dins dels 30 dies hàbils següents a la publicació de la proposta, els documents acreditatius de les condicions per a prendre part del concurs, que s'exigeixen en la base segona i que són:
  
1. Certificat de naixement, expedit pel Registre Civil corresponent.
  
2. Títol o testimoni notarial d'aquest de llicenciat en Dret o resguard del pagament dels drets del títol.
  
Si aquests documents estigueren expedits després de l'acabament del termini d'admissió d'instàncies, hauran de justificar el moment en què acabaren els estudis.
  
3. Certificat mèdic acreditatiu de no patir cap malaltia o defecte físic que impossibilite el normal exercici de la funció.
  
Els qui tingueren la condició de funcionari públic, estaran exempts de justificar documentalment les condicions ja demostrades per a obtenir el seu anterior nomenament, i hauran de presentar el certificat del ministeri, la corporació local o organisme públic del qual depenguen acreditant la seua condició i totes les circumstàncies que consten en els fulls de serveis.
  
4. Declaració jurada de no haver estat separat, mitjançant expedient disciplinari del servei de l'Estat o de l'administració local, ni trobar-se inhabilitat per a l'exercici de funcions públiques.
  
5. Declaració jurada de no trobar-se sotmés en cap de las causes d'incapacitat i d'incompatibilitat a què es refereix la Llei d'Incompatibilitats dels Funcionaris al Servei de les Administracions Públiques.
  
Si dins del termini indicat, i llevat el cas de força major, l'aspirant proposat no presentara la seua documentació o no reunira els requisits exigits, no podrà ser nomenat i quedarà anul·lada la seua proposta, sense perjudici de la responsabilitat en què haguera pogut incórrer per falsedat en la instància que sol·licitava prendre part en el concurs, en aquest cas la Presidència de la Corporació, formularà proposta a favor de l'aspirant que li siga en puntuació.
  
Onze. Nomenament i presa de possessió
  
Una vegada aprovada la proposta de nomenament per l'òrgan competent, el nomenat haurà de prendre possessió en el termini de tres dies hàbils, si no implica canvi de residència del funcionari, o d'un mes, si comporta canvi de residència.
  
Dotze. Publicitat
  
Aquestes bases i la convocatòria es publicarà en el Butlletí Oficial de la Província i en el Diari Oficial de la Generalitat Valenciana. A més, es publicarà en el Boletín Oficial del Estado, un anunci extracto de la convocatòria, amb els continguts establits en l'article 6.2 del Reial Decret 896/1991, de 7 de juny.
  
Tretze. Recursos
  
Aquesta convocatòria i els actes que se'n deriven, que esgoten la via administrativa, podran ser impugnats, pels interessats, en via contenciosoadministrativa, davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació en el Boletín Oficial del Estado, la qual cosa requerirà la comunicació prèvia oportuna, d'acord amb el que preveu la Llei de Règim Jurídic de les Administracions Públiques i del Procediment Administratiu Comú.
  
Catorze. Incidències
  
El Tribunal queda facultat per a resoldre els dubtes o incidències que se susciten, i també per a dictar les resolucions que es consideren oportunes per al bon funcionament del concurs de referència, en tot allò no previst en aquestes bases.
  
Quinze. Legislació aplicable
  
Per a allò no previst en aquestes bases regirà allò que estableixen els següents preceptes:
  
Llei 7/1985, de 2 d'abril, Reguladora de les Bases de Règim Local.
  
Els preceptes bàsics del Text Refós de Règim Local, aprovat pel Reial Decret Legislatiu 781/1986, de 18 d'abril, i de la Llei 30/1984, de 2 d'agost, de Reforma de la Funció Pública, amb les modificacions introduïdes en la Llei 23/1988.
  
Preceptes bàsics del Reial Decret 896/1991, de 7 de juny.
  
Decret Legislatiu de 24 d'octubre de 1995, del Consell de la Generalitat Valenciana, modificat per la Llei 8/1995, de 29 de desembre, pel qual s'aprova el Text Refós de la Llei de la Funció Pública Valenciana.
  
Decret 69/1986, de 2 de juny, del Consell de la Generalitat Valenciana (DOGV núm. 394, de 20 de juny de 1986) i Reial Decret 2.223/1984, de 19 de desembre, que aprova el Reglament General d'Ingrés al Servei de l'administració de l'Estat.
  
Les restants disposicions reglamentàries sobre la matèria.